Foto: Agroklub



STEVIJA i batat našli su se na listi zabranjenih dodataka hrani, koja je u primjeni od 1. veljače 2013. godine, javlja portal Ekomreza.org.



Ministar zdravlja je uz suglasnost ministra poljoprivrede donio Pravilnik o izmjenama i dopunama pravilnika o dodacima prehrani koji je stupio na snagu prvog dana veljače. Navedeni pravilnik sadrži listu biljnih vrsta koje nisu dopuštene u dodacima prehrani, a na toj listi nalaze se dvije biljke koje se često mogu naći na tanjurima-



Radi se o biljci Stevia rebaudiana poznata kao zelena stevija – prirodni zaslađivač i biljnoj vrsti Ipomoea spp. u koju spada i batat (lat. Ipomoea batatas).



Ministarstvo se za sada nije očitovalo o pitanju što ovaj Pravilnik znači za proizvođače, prodaju i konzumaciju tih proizvoda.

Tekst se nastavlja ispod oglasa